101 Dalmatët

101 Dalmatët (anglisht: One Hundred and One Dalmatians) është një film i animuar amerikan i zhanrit komedi dhe aventurë, që e prodhoi Walt Disney Productions. Filmi është një përshtatje e romanit me të njëjtin emër të vitit 1956 nga Dodie Smith. Regjisorët e tij janë Wolfgang Reitherman, Hamilton Luske dhe Clyde Geronimi, duke vepruar me një skenar nga Bill Peet.

Ngjarja e filmit përcjell një pjellë të 15 këlyshëve dalmatë, që janë kidnapuar nga aristokratja obsesive Kruella De Vil, me dëshirën që ta shndërrojë leshin e tyre në pallto. Pongo dhe Perdita, prindërit e pjellës, nisen në një mision përreth shtetit për t'i shpëtuar këlyshët nga Kruella maniake, duke i shpëtuar rrugës edhe 84 këlyshë të rinj, gjë që e sjellë totalin në 101 dalmatë.

101 Dalmatët u shfaq për herë të parë në kinematë amerikane më 25 janar 1961, u prit me vlerësime shumë pozitive dhe ishte shumë përfitues duke korrur 14 milionë dollarë brenda SHBA-ve në shfaqjen e parë nëpër kinema. Ai u bë filmi i parë që fitoi mbi 10 milionë në publikimin e tij të parë, dhe i teti film më fitimprurësi i vitit 1961 në arkën amerikano-veriore. Krahas suksesit në arkë, metodat ekonomike të animacionit, si kserografia gjatë procesit të vizatimit dhe ngjyrosjes së figurave, ndihmuan ta mbanin të ulët çmimin e prodhimit.

Suksesi i filmit e bindi kompaninë Disney që ta shndërrojë në një ekskluzivitet mediatik, me një ribërje live-action më 1996, përcjellur nga një vazhdim i tij në 2000. Një vazhdim i filmit të animuar u lëshua si videofilm më 2003 me emrin 101 dalmatët II: Aventurat e Peçit në Londër. Dy seriale të animuar u prodhuan me bazë mbi këtë ekskluzivitet, 101 Dalmatians: The Series në 1997 dhe 101 Dalmatian Street në 2019. Një film live-action i bazuar në këtë rrëfim, Kruela, u lëshua në vitin 2021.

 Zërat 
RoliZëri në origjinalDubluar në shqip Roger Radcliffe  Ben Wright  Ervin Bejleri Anita Radcliffe  Lisa Davis (actress)  Olta Harizaj Cruella de Vil  Betty Lou Gerson  Jetmira Dusha Pongo  Rod Taylor  Erion Hinaj Perdita  Cate Bauer dhe Lisa Daniels  Suela Xhonuzi Nanny  Martha Wentworth  Mimoza Zotaj Jasper  J. Pat O'Malley  Lorenc Kaja Horace Badun  Fred Worlock  Armir Shkurti

 Referime 

 Bibliografia 




 Lidhje të jashtme 


Kategoria:Filma 1961
Kategoria:Filma të animuar amerikanë
Kategoria:Filma të animuar për fëmijë
Kategoria:Filma komedi aventuresk amerikane
Kategoria:Filma anglisht të viteve 1960
Kategoria:Filma të animuar të bazuar në romane britanike
Kategoria:Filma të animuar të bazuar në libra për fëmijë
Kategoria:Filma të animuar të vendosur në Londër
Kategoria:Filma me regji nga Clyde Geronimi
Kategoria:Filma me regji nga Hamilton Luske
Kategoria:Filma me regji nga Wolfgang Reitherman
Kategoria:Filma të prodhuar nga Walt Disney
Kategoria:Filma me muzikë të kompozuar nga George Bruns
Kategoria:Filma të Walt Disney Animation Studios
Kategoria:Filma me skenar nga Bill Peet